OpenLLM-France/wikimedia huggingface dataset:
# Fleury-les-Aubrais kantonamendua

Fleury-les-Aubrais kantonamendua Frantziako kantonamendu bat da. Loiret departamenduan dago, Erdialdea-Loira Harana eskualdean. Guztira 7 udalerri ditu eta Fleury-les-Aubrais da bere hiriburua.

## Kanpo estekak

* Datuak: Q1540500
# Fleury (Aude)

Fleury ( frantsesez eta ofizialki: Fleury) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q626793
* Multimedia: Fleury (Aude) / Q626793
# Francisco Bergamín kalearen 2. zenbakiko etxea

Francisco Bergamín kalearen 2. zenbakiko etxea Nafarroako Iruñea hiriburuko Bigarren Zabalgunean dagoen eraikin bat da.

## Kokalekua

Francisco Bergamín kalearen 2. zenbakian dago, San Ignazio etorbidea eta Orreaga etorbidearen elkargunean, Aurora eraikinaren alboan eta Vasco-Navarra eraikinaren parean.

## Historia

1924an eraiki zen eta Victor Eusa arkitektoak diseinatu zuen.

## Eraikina

Itxura dotoreko jauregia da, gaur egun jabetza pribatuko etxebizitza da. Lau albo banatan lau dorre ditu.

## Erreferentziak

* ↑ Edificios de Victor Eusa visibles en la Avenída de San Ignacio. Pampiruna.com (Gaztelaniaz)

## Kanpo estekak

* Datuak: Q25475749
* Multimedia: Casa Goicoechea (Pamplona) / Q25475749
# Francisco Bucareli Urtsua

Francisco de Paula Bucareli Urtsua (Sevilla, 1708ko irailaren 18a - Iruñea, 1780ko apirila) espainiar militarra eta administraria izan zen, euskal jatorrikoa. 1773-1780 bitartean Nafarroako erregeordea izan zen.

## Bizitza

Luis de Bucareli y Henestrosa eta Ana Urtsuaren semea, eta Antonio Maria Bucareli Urtsuaren anaia zen. 1766an Karlos III.ak Río de la Platako gobernadore izendatu zuen. Bere agintaldian, erregearen agindua betez, jesuitak egotzi zituen. 1770ean ingelesen esku zeuden Malvina uharteak berreskuratu zituen. 1773an Nafarroako erregeorde izendatua izan zen, eta hil arte bete zuen kargua.

## Erreferentziak

* ↑ Don Francisco de Paula Bucareli y Ursua Auñamendi Eusko Entziklopedia. Euskomedia.org
* ↑ Francisco de Paula Bucareli y Ursúa Todo-argentina.net
* Datuak: Q5868040
# Francisco Beltrão

Francisco Beltrão Brasilgo udalerri bat da, Paraná estatuan kokatua. 96.666 biztanle ditu 735,111 km²ko eremuan.

## Ikus, gainera

* Paraná

## Kanpo estekak

* Datuak: Q985577
* Multimedia: Francisco Beltrão / Q985577
# Francisco Benito Eraso

Francisco Benito Eraso Azpilikueta (Garinoain, 1793 – Garinoain, 1835) nafar militarra izan zen.

## Biografia

Karlista zen. Iberiar Penintsulako Gerran parte hartu ondoren, 1822an fedearen armada izeneko gudarostea osatu zuen Nafarroan, 18.000 gizonekin. 1833an, Espainiako errege izendatu zuen Karlos VII.a Orreagan, baina Nafarroako erregeordeak Nafarroa Behererantz ihes egitera behartu zuen. Itzulitakoan Tomas Zumalakarregiren agindupean jarri zen, eta Urduña, Ordizia, Durango eta Eibar hartu zituen. 1835ko ekainean, Deskarga mendatean Espartero garaitu zuen. Zumalakarregi zauritu ondoren, Eraso izan zen Bilboko setioaren zuzendari. Bilbok kale bat eskaintzen dio XIX. mendeko militar honi: Eraso jenerala izeneko kalea, Deustun. 1835eko uztailean, liberalen aurkako Mendigorriko guduan larri zauritu zuten, eta kasernara erretiratzean, zaldi gainetik erori eta horren ondorioz hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/08/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Benito Francisco Eraso, Auñamendi Entziklopedia, euskomedia.org
* ↑ «Eraso jenerala kalea - Bilbao.eus, Kale-izendegia» www.bilbao.eus (Noiz kontsultatua: 2024-09-09).
* ↑ Pirala y Criado, Antonio. Vindicación del general Maroto y manifiesto razonado de las causas del Convenio de Vergara. Iruñea: Urgoiti, 2005. ISBN 84-933398-8-1
* Datuak: Q3755979
# Francisco Bergamín kalea (Iruñea)

Francisco Bergamín kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Francisco Bergamín García (1855-1937) malagar ministro, abokatu eta politikariaren omenez darama.

## Kokalekua

San Ignazio etorbidea, Orreaga etorbidea, Gartzia Ximenez kalea eta García Castañón kalearen arteko elkargunean hasi eta Taxoare kalea eta Larrabide kalearen arteko elkargunean amaitzen da. Honako kaleek zeharkatzen dute: Emilio Arrieta kalea, Nafarroa Behereko etorbidea, Leire kalea, Navarro Villoslada kalea, San Fermin kalea, Tafalla kalea, Felipe Gorriti kalea, Amaiurko Gaztelua kalea, Galizia etorbidea, González Tablas kalea eta Agoitz kalea.
Paulino Caballero kalea eta Zangoza kalearekiko paraleloki doa.

## Ondarea

Kale honetan honako eraikina eta plaza hauek daude:
* Aurora eraikina
* Francisco Bergamín kalearen 2. zenbakiko etxea
* Bianako Printzearen plaza
* Gurutz plaza
* San Migel eliza
* Francisco Bergamín kalearen 2. zenbakiko etxea.
* San Migel eliza.

## Kanpo estekak

* Datuak: Q25479544
# Francisco Borda Garde

Francisco Javier Borda Garde (Larrasoaña, 1940ko martxoaren 6a) UPNko politikaria da.
Hainbat enpresatan lan egin ondoren, Independientes de Esteribar taldearen izenean Esteribarko alkatea izan zen 1995etik 2011ra. 1995en UPNn sartu zen. Legegintzaldia hasita, 2004an, Nuria Iturriagagotia ordezkatu zuen Nafarroako Parlamentuan.
# Francisco Berrotaran

Francisco Aranatz-Berrotaran Gaintza (Irun, 1661 – Caracas, 1713ko abenduaren 20a) gipuzkoar militarra izan zen. 1703an markes izendatua, bitan Venezuelako kapitain jenerala izan zen: 1693 eta 1699 artean eta 1704 eta 1706 artean.
# Francisco Brines

Francisco Brines Bañó (Oliva, Espainia, 1932ko urtarrilaren 22a - Gandía, Espainia, 2021eko maiatzaren 20a) espainiar poeta izan zen, Espainiako 50eko Belaunaldiko kidea. 2001etik hil zenera arte Espainiako Errege Akademiako kide izan zen. Espainiako Letren (1999), Iberoamerikar Poesiako Sofia Erregina (2010) eta Miguel de Cervantes (2020) sariak irabazi ditu.

## Obra
### Obra poetikoa

* Las brasas, Madril, Colección Adonais, 1960 (Adonais Saria 1959).
* El santo inocente, Madril, Poesía para todos, 1965.
* Palabras a la oscuridad, Madril, Ínsula, 1966 (Kritikaren Saria). 1996an Huerga & Fierro editoreek berrargitaratuta.
* Aún no, Bartzelona, Llibres de Sinera, 1971.
* Insistencias en Luzbel, Madril, Visor, 1977.
* El otoño de las rosas, Sevilla, Renacimiento, 1986 (Espainiako Poesia Sari Nazionala).
* La última costa, Bartelona, Tusquets, 1995. Fastenrath Saria, Real Academia Española.

### Antologiak

* Ensayo de una despedida. Poesía 1960-1971 (1974)
* Poesía. 1960-1981 (1984)
* Selección propia, Madril, Cátedra, 1984
* Poemas excluidos (1985)
* La rosa de las noches (1986)
* Poemas a D. K. (1986)
* El rumor del tiempo, Bartzelona, Anagrama, 1989
* Espejo ciego, Valentzia, 1993
* Breve antología personal (1997)
* Francisco Brines, poesía, Universitat de Lleida, 1997
* Selección de poemas (1997)
* Poesía completa (1960-1997) (1997)
* Antología poética (1998)
* La Iluminada Rosa Negra (2003)
* Amada vida mía (2004)
* Antología poética, Madril, Espasa-Calpe, 2006
* Todos los rostros del pasado, Bartzelona, Círculo, 2007
* Las brasas, Madril, Biblioteca Nueva, 2009
* Para quemar la noche, Madril, Patrimonio Nacional, 2010
* Yo descanso en la luz, Madril, Visor, 2010
* Aún no, Madril, Bartleby, 2012
* Jardín nublado. Antología poética, Valentzia, Pre-Textos, 2016

### Beste lanak

* Escritos sobre poesía española contemporánea, Valentzia, Pre-Textos, 1994.
* "Carmen Calvo", Caja de Ahorros de Asturias, 1999
* Luis Cernudaren Ocnos liburuaren edizioa, Madril, Huerga y Fierro, 2002.
* Unidad y cercanía personal en la poesía de Luis Cernuda. Discurso de ingreso en la Real Academia Española, Francisco Nievaren erantzuna, Sevilla, Renacimiento, 2006.
* Elca. Libro de artista, Mariona Brinesekin batera, Valentzia, Krausse, 2010.

## Kanpo estekak

* "Betierekoa zirudienaren agurra" Aitor Francosen artikulua, Bilbao aldizkaria, 2021eko uztaila.
* Datuak: Q3821666
* Multimedia: Francisco Brines / Q3821666
# Frantziako eskualde historikoak

Frantziako erresumako eskualde historikoek probintzia (frantsesez, province) zeramaten izena, harik eta 1790eko martxoaren 4an, Frantziako Iraultzan, Parisko gobernuak departamenduen sistema ezarri zuen arte. Aldaketa jabetza feudalean oinarritutako tokian tokiko leialtasunak ezabatzeko saioa izan zen, Parisko gobernuaren menpekoak izan zitezen. Aurreko probintzien izenak oraindik ere erabiltzen dituzte geografoek, eskualde naturalak izendatzeko. Egungo Frantziako eskualde zenbaitek izen horiek daramatzate.

## Kanpo estekak

* Datuak: Q209495
* Multimedia: Former provinces of France / Q209495
# Frantziako eskubaloi selekzio nazionala

Frantziako eskubaloi selekzio nazionala kirol horretan nazioarte mailan jarduten duen herrialde horretako taldea da. 1941an sortutako Frantziako Eskubaloi Elkarteak selekzioa kudeatzen du. Lehenengo selekzioa izan da historian 3 tituluak irabazi dituena birritan, eta bakarra kirol honetan Munduko Eskubaloi Txapelketa 6 aldiz irabazi dituena, azkena 2017an.

## Palmaresa

* Olinpiar Jokoak:
** 2 urrezko domina 2008 eta 2012an.
** Zilarrezko domina 1: 2016an.
** Brontzezko domina 1: 1992an.
* Munduko Eskubaloi Txapelketa:
** 6 urrezko domina 1995, 2001, 2009, 2011, 2015 eta 2017an.
** Zilarrezko domina 1: 1993an.
** 3 brontzezko domina 1997, 2003 eta 2005ean.
* Europako Eskubaloi Txapelketa:
** 3 urrezko domina 2006, 2010 eta 2014an.
** 2 Brontzezko domina 2008 eta 2018an.

## Jokalari ezagunak

Alfabetikoki ordenatuta abizenaren arabera:
* Grégory Anquetil
* Patrick Cazal
* Didier Dinart
* Jérôme Fernandez
* Christian Gaudin
* Bertrand Gille
* Nikola Karabatic
* Bruno Martini
* Daniel Narcisse
* Thierry Omeyer
* Jackson Richardson

## Kanpo estekak

* (Frantsesez)Frantziako Eskubaloi Elkartea
* Datuak: Q457107
* Multimedia: France men's national handball team / Q457107
# Frantziako eskualde naturalak

Frantzian, eskualde naturala (frantsesez: région naturelle), tradizionalki "pays" izenekoa, askotan hedadura mugatuko lurraldea da (gehienez ehun kilometro koadro gutxikoak) ezaugarri fisiko homogeneoak dituena (geomorfologia, geologia, klima, lurzoruak, ur baliabideak). Ezaugarri horiek giza okupazioarekin lotuta daude, eta kultura-nortasun bereizgarria dute (paisaia espezifikoak garatzen dituen lurraren pertzepzioa eta kudeaketa). Zenbait kasutan, "pays" tradizionalak lurralde txikiagoetan banatzen dira; adibidez, Bresse eskualdea Bresse bourguignonne ( Bresse louhannaise eta Bresse chalonnaise barne), Bresse savoyarde eta Bresse comtoise banatzen da. Korsikan, mikroeskualde terminoa erabiltzen da, uhartea halako hamabost eskualdetan banatuta. "pays" hitza latinezko "pagus"-tik dator.

## Historia

Frantziako eskualde natural asko Erdi Aroko muga politikoekin bat etorri izan dira historikoki, pagi galo-erromatarren oinordetzan jasota, eta batzuetan, haien bitartez, herri galiarren lurraldea edo hiri batek bere barnealdean duen eragina (Vendômois adibidez). Eskualde naturalaren definizioa tokiko gizarte jakintsu baten lanetik etor daiteke, bertako jakintsuen (adibidez, Amis du Vieux Chinon-ek aztertutako Chinonais-ak edo Jacques-Marie Rougé tokiko jakintsuaren lanetan deskribatutako Lochois-ak eta Lochesko terroir museoak ilustratua), edo antzinako landa identitateak, bereziki XVI. mendetik.
Denboraren poderioz, eskualde naturalek, haiek administratzen zituen botere politikoarekin nahastuta, beren izenak entitate askoz handiagoak eman zizkieten. Horrek, batzuetan, nahasmena dakar, izen berak sarritan eremu oso desberdinak izendatzen baititu, batzuetan izen hori daramaten jatorrizko eskualdeekin zerikusirik ez dutenak (eskualde naturala, bere eragin-eremu historiko gutxi-asko iraunkorra eta izan daitezkeen administrazio-formak). Adibide asko daude:
* Artois (Arrasko herrialdea) eta Artoisko Konderria;
* Pays de France eta Île-de-France, zeinak, Frantzia bera bezala, Frankoen Erresumatik eratorritako izenak;
* Hainaut, jatorriz Haine haranera mugatuta, gaur egun entitate historikoei eta probintzia administratibo bati egiten die erreferentzia (Belgikan);
* Loira ibarra, Centre-Val de Loire eskualdearen zati bat barne hartzen duena, Mayenne, Sarthe eta Maine-et-Loire;
* Frantziako Ipar Kataluniak Ekialdeko Pirinioak departamendua (jatorriz Béziersera hedatzen zena) hartzen du.

## Frantziako eskualde naturalen zerrenda

Bénédicte eta Jean-Jacques Fénié-k Pays d'Ach-etik Pays d'Yveline-ra 546 "pays" zerrendatzen ditu. Frédéric Zégiermanek, berriz, 426 1800 unitate natural identifikatzen ditu. "pays" edo eskualde naturalen nozio nahiko lausoak zerrenda zehatz bat ezartzeko aukera mugatzen du. Entitate desberdinak, bakoitza berdin garrantzitsuak baina irizpide edo ikuspegi desberdinetan oinarrituta, gainjar daitezke eremu geografiko berean.

## Kanpo estekak

* Datuak: Q572995
# Ford konderria (Kansas)

Ford konderria (ingelesez: Ford County) Kansasko konderri bat da, Ameriketako Estatu Batuetan. Hiriburua Dodge City da. 2010eko zentsuaren arabera 33.848 biztanle zituen, Ford kilometro koadroko azaleran.

## Geografia

Ford konderriak 2.846,61 kilometro koadro ditu. Horietatik 2,1 ura dira. Beste 2.844,51 lurra dira. Biztanleria dentsitatea 11,89 da.

## Demografia

2010eko zentsoan bizi ziren 33.848 pertsonetatik 32.218 txuriak edo hispanoak dira. Horietatik hispano edo latino kategorian 17.321 dira. 605 beltzak edo afroamerikarrak. 127 amerikar natiboak ziren eta 37 Hawaii edo Pazifikoko irletako natiboak. 470 asiarrak ziren. Bestelako arraza bat kategorian 36 biztanle daude. Bukatzeko euren burua arraza bat baino gehiagotan 355 pertsonek kokatzen zuten.

### Biztanleria piramidea
## Kanpo estekak

* Datuak: Q374422
* Multimedia: Ford County, Kansas / Q374422
# Fordland (Missouri)

Fordland Missourieko hiri bat da. Webster konderrian kokatua dago. 2010ean 800 biztanle zituen, 2,86 kilometro koadrotan banatuta.

## Ikus, gainera

* Webster konderria

## Kanpo estekak

* Datuak: Q958350
# Fordbridge

Fordbridge, Ingalaterrako erdialdean dagoen udalerri bat da, Mendebaldeko Midlands konderrian.
2011n 8.479 biztanle zituen.
* Datuak: Q4454196
* Multimedia: Fordbridge / Q4454196
# Fordita

Fordita, Detroiteko agata edo Motor Cityko agata ere esaten zaiona, kotxeetarako pintura zaharra da, mozteko eta leuntzeko behar adina gogortu dena. Kotxeak esmaltez pintatzeko erabiltzen ziren errail eta lurretako geruzak metatuz sortu ziren, autoak esku-aerosolez pintatzen baitziren (prozesu hori orain automatizatua dago), eta behin baino gehiagotan labean sartu. Azkenaldian materiala bitxigintzan erabili da.

## Erreferentziak

* ↑ «These Gorgeous Stones Were Accidentally Created From Layers of Car Paint In Old Auto Factories» Bored Panda.
* ↑ Spar, Mindy. (2004-01-09). «Metalwork passion for jewelrymaker» The Post and Courier (Evening Post Publishing Company).
* ↑ «The Story of Fordite» Fordite.com.
* ↑ Vartan, Starre. (2006-11-01). «Wearable art: planet- and people-friendly jewelry is gaining ground» E/The Environmental Magazine (Earth Action Network).

## Kanpo estekak

* Datuak: Q5468092
* Multimedia: Fordite / Q5468092
# Ford konderria (Illinois)

Ford konderria (ingelesez: Ford County) Illinoisko konderri bat da, Ameriketako Estatu Batuetan. Hiriburua Paxton da. 2010eko zentsuaren arabera 14.081 biztanle zituen, Ford kilometro koadroko azaleran.

## Geografia

Ford konderriak 1.259,36 kilometro koadro ditu. Horietatik 1,62 ura dira. Beste 1.257,74 lurra dira. Biztanleria dentsitatea 11,18 da.

## Demografia

2010eko zentsoan bizi ziren 14.081 pertsonetatik 13.814 txuriak edo hispanoak dira. Horietatik hispano edo latino kategorian 294 dira. 78 beltzak edo afroamerikarrak. 32 amerikar natiboak ziren eta 0 Hawaii edo Pazifikoko irletako natiboak. 36 asiarrak ziren. Bestelako arraza bat kategorian 11 biztanle daude. Bukatzeko euren burua arraza bat baino gehiagotan 110 pertsonek kokatzen zuten.

### Biztanleria piramidea
## Kanpo estekak

* Datuak: Q486874
* Multimedia: Ford County, Illinois / Q486874
# Fordingbridge

Fordingbridge, Ingalaterrako hegoaldean dagoen udalerri bat da, Hampshire konderrian. Dorset konderriaren mugan dago.
2021ean 5.998 biztanle zituen.
* Datuak: Q1234233
* Multimedia: Fordingbridge / Q1234233
# Forder (Kornualles)

Forder, Ingalaterrako Kornualles konderriko herri bat da.

## Kanpo estekak

* Datuak: Q5468046
* Multimedia: Forder, Cornwall / Q5468046
# Filipina Karlota Prusiakoa

Filipina Karlota Prusiakoa (alemanez: Philippine Charlotte von Preußen; Berlin, 1716ko martxoaren 13 – Brunswick, 1801eko otsailaren 16) Hohenzollern leinuko printzesa bat izan zen eta ezkontzaz Brunswick-Wolfenbütteleko dukesa. Frederiko Gilen I.a Prusiakoaren eta Sofia Dorotea Hannoverkoaren laugarren umea zen, Jurgi I.a Erresuma Batukoaren biloba. Bere anai-arreben artean Frederiko II.a Handia, Suediako erregina Luisa Ulrika eta Gilemina printzesa zeuden. Hezkuntza handikoa, bere garaiko Ilustrazioaren adibideetako bat da.
1733ko uztailaren 2an Karlos I.a Brunswick-Wolfenbüttelekoarekin ezkondu zen, Fernando Alberto II.aren seme nagusia. Karlos dukerriaren oinordekoa zen eta duke izendatu zuten bere aitaren heriotzarekin, 1735ean. Filipina Karlota dukesa ezkontidea izan zen. Ezkontza honekin batera Filipina Karlotaren anaia Karlosen arrebarekin ere ezkondu zen, Prusia eta Brunswicken arteko aliantza indartuz.
Filipinak Christian von Wolff filosofoarean frantsesezko idatziekin egin zuen lan. Johann Friedrich Wilhelm Jerusalem aholkulariaren laguntzarekin Alemaniako bizitza intelektuala oso gertutik jarraitu zuen. Salomon Gessner poetaren jarraitzailea, Friedrich Gottlieb Klopstockekin harreman pertsonala mantendu zuen. Gortean ere afariaren aurretik eta ondoren hizketaldiak antolatzen zituen, adituak gonbidatuz hitz egitera. Gortean operak eta dantzak ere antolatu zituzten.
1801eko otsailaren 16an hil zenean bere 4.000 liburuak Wolfenbüttel Liburutegiari eman zizkion.
* Datuak: Q62043
* Multimedia: Princess Philippine Charlotte of Prussia / Q62043
# Filipinar

Filipinarrak (filipineraz: Mga Pilipino) Filipinetako herritarrak dira. Hainbat talde etnolinguistikoak osatzen dituzte, jatorrizkoak zein inguruko eskualdeetatik etorriak. Egungo identitate nazionalak austronesiar sustraiak Txina, India, Estatu Batuak eta Espainiatik ekarritako maileguekin uztartzen ditu.

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.

## Kanpo estekak

* Datuak: Q4172847
* Multimedia: People of the Philippines / Q4172847
# Filipinetako bandera

Filipinetako bandera :
| Erabilera | |
| Proportzioa | 1:2 |
| Erabakia | 1898 |
| Koloreak | Zuria Urdina Gorria Horia |
Filipinetako bandera 1898ko ekainaren 12an erabakitakoa da. Bi errenkadaz osatua dago: urdina bata, gorria bestea. Mastaren aldean oinarria daukan hiruki zuri batez osatzen da. Hiruki horren erdian urre-koloreko eguzki bat agertzen da zortzi izpi nagusiekin. Izpi nagusi bakoitzak hiru izpiez osatua dago. Hirukiaren erpinetan bost puntako izar horiak daude.
Bake garaietan errenkada urdina goian jartzen da eta gorria behean. Gerra garaietan alderantziz: gorria goian eta urdina behean.

## Kanpo estekak

* Datuak: Q134627
* Multimedia: National flag of the Philippines / Q134627
# Filipinetako Mankomunitatea

Filipinetako Mankomunitatea edo Filipinetako Commonwealth, Filipinetako izendapena izan zen 1935etik 1946ra, herrialdeak Estatu Batuekin mankomunitatea osatu zuenean. 1935 baino lehen, Filipinak uharte-eremu mankomunatu gabekoa zen eta lehenago AEBetako lurraldea zen.
Mankomunitatea edo Estatu libre elkartuaren sorrera, Filipinetako Independentzia Legearen araberakoa izan zen, herrian Tydings-McDuffie Legea (Tydings-McDuffie Act) izenez ezagutzen dena, behin-behineko araudia 10 urteko epean, eta horren ostean independentzia osoa eta subiranotasuna emango zitzaizkion.
Aro kolonialaren amaiera eta herrialdearen izenaren aldaketa markatu zuen, garai kolonialeko "Filipinar uharteak" termino tradizionaletik, batasunaren, subiranotasunaren eta nazio identitatearen sinbolo den "Filipinak" berezira.

## Erreferentziak

* ↑ Tricontinental, Números 127-130
* ↑ Cuadernos hispanoamericanos, Volumen 27,Números 76-79
* ↑ Official Ballot. .

## Kanpo esteka

* Datuak: Q146328
# Gabieto Mendebaldea

Gabieto Mendebaldea, Pirinioetako hirumilako mendi bat da, 3.036 metroko garaiera du. Espainiako Aragoi autonomia erkidegoko Huesca probintzian dago.
Henri Brulle eta Bazillac frantziarrek lehenbizikoz igo zuten.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11923443
# Gabino Diego

Gabino Diego Solís (Madril, 1966ko irailaren 18a) espainiar aktorea da.

## Filmografia hautatua

| Urtea | Filma | Zuzendaria |
| 1983 | Las bicicletas son para el verano | Jaime Chávarri |
| 1985 | El rollo de septiembre | Mariano Ozores |
| 1986 | El viaje a ninguna parte | Fernando Fernán Gómez |
| 1988 | Amanece, que no es poco | José Luis Cuerda |
| 1990 | ¡Ay, Carmela! | Carlos Saura |
| 1991 | El rey pasmado | Imanol Uribe |
| 1991 | La noche más larga | José Luis García Sánchez |
| 1992 | Supernova | Juan Miñón |
| 1992 | Tierno verano de lujurias y azoteas | Jaime Chávarri |
| 1992 | Belle Époque | Fernando Trueba |
| 1994 | Los peores años de nuestra vida | Emilio Martínez Lázaro |
| 1994 | Los hombres siempre mienten | Antonio del Real |
| 1995 | Así en el cielo como en la tierra | José Luis Cuerda |
| 1996 | Two Much | Fernando Trueba |
| 1996 | El amor perjudica seriamente la salud | Manuel Gómez Pereira |
| 1998 | Torrente: El brazo tonto de la ley | Santiago Segura |
| 1998 | Cha Cha Chá | Antonio del Real |
| 1998 | La hora de los valientes | Antonio Mercero |
| 2001 | Pata negra | Luis Oliveros |
| 2002 | Torrente 2: Misión en Marbella | Santiago Segura |
| 2002 | El oro de Moscú | Jesús Bonilla |
| 2002 | La balsa de piedra | George Sluizer |
| 2003 | Ekipo Ja | Juan Antonio Muñoz |
| 2003 | Sangre de Cuba | Juan Gerard |
| 2005 | Desde que amanece apetece | Antonio del Real |
* Datuak: Q4350356
* Multimedia: Gabino Diego / Q4350356
# Gabicce Mare

Gabicce Mare Italiako udalerri bat da. Pesaro eta Urbinoko probintzian kokatuta dago, Markak eskualdean. 5.496 biztanle ditu, 4,94 kilometro koadroko azaleran banatuta.

## Mugakideak

Gabicce Marek honako udalerri hauekin egiten du muga:
Pesaro Gradara Cattolica

## Kanpo estekak

* Datuak: Q206966
* Multimedia: Gabicce Mare / Q206966